als_Latn dik_Latn sag_Latn
Partia e Trump fiton në GeorgiaPostuar më: 21 June 2017 11:03
Donald Trump kalon testin e Georgias.
Republikanët triumfuan në zgjedhjet e forta të këtij shteti, të konsideruara një referendum ndaj presidencës së miliarderit njujorkez.
Karen Handel e ruajti vendin e saj në Kongres me 53% të votave, ndërsa rivali demokrat Jon Ossoff mori 47%.
Distrikti i gjashtë i Georgias është një vend tradicionalisht i sigurtë për republikanët, por demokratët shpresonin shumë që të përfitonin nga niveli i ulët i popullaritetit të shefit të Shtëpisë së Bardhë, të dëshmuar nga sondazhet e fundit të opinionit.
Besohet se të shtënat e javës së kaluar në një fushë bejsbolli të Virxhinias, ku mbetën të plagosur 5 persona, mes të cilëve edhe kongresmeni Steve Scalise, kanë qenë favorizuese për republikanët në këto votime.
Republikanët kanë arritur deri tani këtë vit të shmangin çdo humbje përballë demokratëve./TCH
als_Latn spa_Latn als_Latn als_Latn als_Latn als_Latn als_Latn